LidanRubinov/Halacha-QA huggingface dataset:
שאלה: מלאכת טוחן - 2: 10307 בספר אורות ההלכה, עמוד 295, מלאכת טוחן, הלכה ד, נאמר: "מתר לרסק בננה או אבוקדו וכיוצא בהם בשיני המזלג כדרגו ולאכלו מיד. והמחמיר לרסק בשינוי, תבא עליו ברכה. שאלה: מה הכוונה "לרסק בשינוי"? מה זה הפעולה או הכלי הזה?
תשובה: ב- שינוי  הכוונה היא למעוך את הבננה בדרך שונה, לא מקובלת. אפשר למעוך בכף במקום במזלג או בחלק האחורי (הידית) של המזלג.
שאלה: מלאכת בורר: 10306 בספר אורות ההלכה, עמוד 294, הלכה יז, מדוע הוזכר בהלכות של מלאכת בורר שמותר להחזיר ספרי תורה של הקהל המפוזרים בבית הכנסת למקומם. שאלות: 1. הרי לא מדובר בכל מקרה על מעשה בורר, כי הפעולה היא לא הפרדה אלא כינוס. 2. האם בביתי מותר לי להוציא ולהכניס ספרים שונים לארון הספרים כשאני לומד בשבת? אם לא, מה עושים כדי ללמוד מספרים בשבת?
תשובה: 1. הכוונה היא להחזיר כל ספר למקומו: לאסוף את כל החומשים ולהחזיר למדף החומשים ולאסוף את כל הסידורים ולהחזיר למדף של הסידורים. זה סוג של ברירה. 2. וודאי מותר לך להוציא ולהחזיר כל ספר בפני עצמו למקומו.
שאלה: הכשרת לבבות עוף: לפני כשבוע רכשנו לבבות עוף טריים, שיפדנו וצלינו על מנגל חשמלי בלי לדעת שיש צורך לחצות את הלבבות ולנקותם מבפנים. לאחר הצליה הלבבות נשלחו למקפיא, האם ניתן כרגע להשתמש בהם כמו שהם או שעלינו לחצותם ולנקותם מבפנים? האם הנקיון יכול להיעשות גם לאחר הצליה? והאם מותר לבשלם לטגנם או רק לאוכלם צלויים? (זו הפעם הראשונה שאנחנו קונים לבבות) אנחנו אשכנזים.
שאלה: כשרות עופות: רציתי לשאול לגבי עופות שמוכרים ברמי לוי "עוף ירושלים" מהדרין בהכשר הרבנות הראשית או בהכשר הרבנות נהריה
תשובה: זה משהו ממש חדש ואין לנו בנתיים מידע על השחיטה הזאת.
שאלה: שם לבת: לרב, כבר זמן רב מנסים לבחור בין 2 שמות לבת,שנולדה בט"ו בחשוון 27 10. דריה או מילה,נא עזרתך. מראש.
תשובה: ומדוע לא תקראו לה בשם עברי, כגון תהילה? מזל טוב
שאלה: חלה על סירים: שבוע טוב! בשבת אנחנו מחממים את החלות,ע"י זה שאנחנו שמים אותם על הסירים ומכסים בשמיכה, האם החלה הופכת לבשרית ממש,או רק לחזקת בשרית,כשהמכסים נקיים?
תשובה: טעם עובר דרך רטיבות. ולכן אם החלה נרטבה מהאדים של הסיר אזי החלה נהפכת לבשרית ממש. ומנסיון אישי כאשר מכסים עם שמיכה, כמעט בטוח בקרוב מאה אחוז שהחלה תירטב.
שאלה: קולגן: האם יש קולגן כשר? איזה?
תשובה: קולגן הוא חומר עשוי מעצמות, סחוס וכו  של בעלי חיים. כמובן שזה מהווה בעיה הלכתית קשה של טריפות ונבילות או של דג טמא ועוד. אבל כמובן שיש אפשרות הלכתית לעשות אותו כשר ואף כשר למהדרין. נקודה חשובה להדגיש- יש גופי כשרות שנותנים עליו כשרות למרות שהוא עשוי ממש מטריפות ונבילות. הסיבה שהם מתירים קשורה לתהליך ליצור כפי שאפשר לראות בלינק זה במידה ומדובר על כדורים לרפואה אז כאן חלק מהפוסקים הקלו והתירו- אבל זה בתנאי שזה "תרופה בדוקה" לדבר שהוא מוגדר כ"חולי אמיתי" ולא עוד סתם "תוסף מזון". ויתכן שיש גופי כשרות שיתנו על הכדורים הללו הכשר למרות שהם מטריפות ונבילות בגלל שהם סוברים שזה תרופה.
שאלה: קדיש "בהתנדבות": חמותי נפטרה השבוע. אישה לחלוטין ללא כל זיקה למסורת. גיסי כמובן איננו אומר אחריה קדיש, אך לטענתו גם אין טעם שמישהו אחר יאמר קדיש אחריה כי היא לא רצתה בכך, הוא לא רוצה בכך, הוא לא רוצה להפוך מישהו לשליח כדי שיאמר קדיש אחריה. אני אמרתי קדיש במהלך השבעה, כי נראה לי לא סביר שאפילו בימים אלה לא יגידו אחריה קדיש. השאלה היא אם בתנאים אלה יש טעם שאמשיך להגיד קדיש במשך השלשים או אף 11 חודש.
תשובה: כאשר נשמתה נמצאת במרומים וודאי יהיה לה נחת גדולה שיאמר עליה קדיש. לעניין פרטי ההלכה, להלן מתוך הפסיקה של הרב אליעזר מלמד: איש או אשה שנפטרו ולא זכו להניח אחריהם בן, או שיש להם בן אבל אינו ירא שמים ואינו בא לבית הכנסת לומר אחריהם קדיש, אם יש להם נכד ירא שמים   יאמר הנכד במשך כל השנה את הקדיש. ונכד מהבן קודם לנכד מהבת. ואם אין להם עדיין נכד ויש להם חתן, יאמר החתן קדיש. והנכד או החתן רשאים לומר קדיש כאשר אחד מהוריהם נפטר, או כשהוריהם מסכימים שבנם יאמר קדיש. אבל מי שהוריו מקפידים עליו שלא יאמר קדיש בעוד שניהם חיים, לא יאמר קדיש על סבו או חותנו. וכשאין לנפטר חתן, יאמר האב על בנו קדיש. וכשגם אביו נפטר, יאמר עליו קדיש אחיו או אחיינו. וכשכל הקרובים הללו אינם יכולים לומר אחריו קדיש, ישכרו מכספי ירושתו אדם ירא שמים שיאמר אחריו קדיש. וטוב לשכור מי שעוסק בתורה. ואם יש במשפחתם מי שעוסק בתורה, הוא קודם לאדם זר. ויש חשיבות לת עבור הקדיש, כדי להבטיח את קיום אמירתו. ועוד, שאם ישלמו למי שעוסק בתורה או לעני מטופל בילדים, תתווסף לנפטר על ידי כך עוד זכות. מתוך
שאלה: מדרשה או לבד: בשעה טובה התחלתי בתהליך של חזרה בתשובה התהליך הנפשי התחיל לפני עשור אבל עכשיו התחלתי במעשים אני יודעת שאני אתחתן בסיום התהליך ורציתי לדעת האם כשזה יגיע לשם יסתכלו עלי שונה אם אעשה את התהליך לבד או אם אלמד במדרשה? יש לי פשוט חברה שחזרה בתשובה והייתי מעדיפה לעבור לגור לידה וללמוד בעזרת קהילת הנשים שם שמאוד שמחות לקבל אותי ולעזור לי אבל אני חוששת שזה יצור רושם שלא למדתי מספיק. שבוע טוב, נועה
תשובה: וברוכה הבאה. אם הייתה נוסחה לחתונה - בוודאי היית יודעת עליה, והיינו יודעים כולנו, ולאור כך היינו בונים את החיים שלנו. אולם, אין נוסחה כזו. אין נוסחה הקובעת שדרך מדרשה טוב יותר, ואין נוסחה הקובעת שקהילת נשים טובה יותר. על כן, הדבר הנכון ביותר לעשות הוא לעשות את מה שאת נוטה לקראתו, שעושה אותך שמחה, ושאת חשה שאת מתקדמת שם, ומקבלת מענה לצרכים שלך. ואם קהילת הנשים התומכת היא הדרך - אדרבא, זה יהיה הדבר הטוב ביותר לעשותו, ודרך שם תוכלי לפלס את הדרך שלך. והרבה שמחה
שאלה: גבינות כשרות במשקל: לכבוד הרב, האם מותר לקנות גבינות במשקל, בחנות שאינה מחזיקה תעודת כשרות, אך ישנה תעודת כשרות רק על הגבינות שנמכרות במשקל? כנ"ל לגבי קיוסק שאינו מחזיק תעודת כשרות ומוכר גלידה בגביע במשקל, וישנה תעודת כשרות רק על הגלידות? מראש! ויישר כח על פועלכם.
תשובה: מבחינת דיני כשרות נראה שאין בכך בעיה. אולם מוטלת עלינו גם אחריות ציבורית לפעול כדי שהכשרות תהיה בכל המרחב הציבורי, וצריך לנסות להימנע מלתמוך במקומות שהם לא פועלים בכיוון זה.
שאלה: חבר שכן רע: לאחרונה עברתי לגור בשכנות לחברה שלי, ומאז אנחנו לא מסתדרות. היא מוציאה עליי המון כעסים ותסכולים שיש לה, ואני מטבעי נוטה לספוג ולהיות מעין שק אגרוף שלה. אני מרגישה שהיא שואבת ממני המון אנרגיות, והתחלתי מרוב תסכול לדבר עליה עם חברה אחרת, ומציק לי מאוד שאני מדברת לשון הרע, כי זה לא אופייני לי. בשבוע האחרון, הגיעו מים עד נפש וביקשתי ממנה שנתרחק כי קשה לי ככה, ואני לא נרדמת מרוב שהמצפון מציק לי. אני לא יודעת אם זה ר, והאם זה בבחינת שמירת מרחק משכן רע או חבר רע. או שאני צריכה להתעלות על עצמי ולנהוג אחרת. כרגע בחרתי להימנע מקרבה יתרה אליה.כי כל הסיפור גורם לי להרגיש רע. מראש על זמנך :) שבוע טוב
תשובה: יישר כוח על הרגישות, ועל הרצון לברר את דרכה של תורה. עיקרון יסוד בתורה הוא  הרחבת המעגלים, כלומר: התורה לימדה אותנו שהציווי הוא  ואהבת לרעך כמוך, לאמור: הדברים מתחילים באהבת עצמנו, ואדם מתחיל בגרעין הקיום שלו עצמו. על כן נאמר כי  חייך קודמים לחיי חברך, וכי  שלך קודם לשל כל אדם. אין מדובר באגואיסטיות, אלא בהכרה של התורה שדווקא כאשר זכותו של האדם לקיום העצמי שלו מתממש - הוא יכול להיפתח. לאחר מכן, אנחנו מחויבים להיפתח ולהרחיב מעגלים, לפי יכולתנו. לראות לא רק את עצמנו, כי אם גם את הסובב אותנו, את צרכיו, את הוויתו, ולעשות כמיטב יכולתנו, בכפוף לצעד הראשון, לאמור: בלי למחוק את עצמנו. על כן, טוב יהיה אם תלכי בדרך זו. התחילי קודם כל בעצמך, ואם הקשר הזה עושה לך רע - את לא מחויבת בו, וטוב יהיה גם אם לא תחיי באופן מתמיד בנקיפות מצפון, כי הם לא מביאות שום דבר טוב. לאחר שתחושי שאת עומדת על הרגליים של עצמך, ויש לך גם את היכולת להרחיב מעגלים, להקשיב לתסכולים של אחרים וכדו  - עשי זאת במידת יכולתך. אל תדרשי מעצמך את מה שאת לא מסוכת לעשות, ובד בבד אל תתכנסי רק בתוך עצמך בלי לראות את הסובב אותך. הכל במידה. האם את יכולה ללכת בדרך זו?
שאלה: שינוי שם משפחה: שמי -. שמה של ארוסתי הוא -. שם המשפחה שלי בעיר הולדתי (שהיא גם העיר בה אנחנו מתגוררים כעת) הוא שם משפחה לא טוב. בני משפחתי המבוגרים לא היו אנשים ישרים ואלימים. ברצוננו לשנותו לאחר הנישואין. חשבנו על - אבל אנחנו לא נעולים. נשמח לעזרה.
תשובה: צר לי אולם אין זאת שאלה לרב. תבחר איזה שם משפחה שנראה לך יפה וחיובי, ולך על זה.
שאלה: מעשר לחיילים: :) רציתי לדעת, האם ניתן לתרום מעשר למען החיילים?
תשובה: מהשאלה לא ברור למה הכוונה  לתרום למען החיילים. האם תוכלו להסביר יותר, ואז אדע לומר האם הדבר יכול להוות כתובת ראויה למעשר?
שאלה: כתובה לנישואין: הוריי חוגגים 40 שנות נישואין. הם התחתנו בברית המועצות לשעבר בטקס אזרחי. אנחנו רוצים לעשות להם טקס כדת משה וישראל עם חופה וכתובה. מה צריך בשביל זה? כמובן ששניהם יהודים
תשובה: גם אחרי ארבעים שות נישואין אפשר לכרות ברית קודש בנישואין כדת משה וישראל. הדבר הטוב ביותר הוא לפנות ל צהר, ולעשות את זה דרכם, או דרך הרב המקומי. אם תצטרכו עזרה - אדריך אתכם ברצון.
שאלה: ציצית: בס ד ברוך השם התחלתי לשים ציצית אך יש לי ציצית בד, אני רוצה בלי נדר לקנות ציצית צמר והשאלה היא איזה ציצית כדאי לקנות עבה או דקה או שיש גם בינונית? כי אני מתכוון ללבוש אותה גם בשבת וגם בחול ולפי מה שהבנתי בשבת עדיף שהציציות יהיו עבות. עזרתם לי מאוד מאוד באתר הזה באמת אין לי מילים לתאר כמה אני מודה לכם כבר כמה שנים של החזרה בתשובה שלי יש לי הערכה רבה כלפי כל אחד ואחד מהאתר
תשובה: ראשית, ברוך הבא, וההחלטה ללבוש ציצית, שהיא ה מדים  המיוחדים של עם ישראל - היא מעשה נכון וראוי. יישר כוח. אני לא מכיר הבדל בין שבת ובין חול, ובוודאי שאין הלכה כזו, הקובעת כי הציצית שונה. אפשר ששמעת משהו מתורת הקבלה על הנושא הזה, אולם זה לא מחייב מבחינה הלכתית. אתה יכול לקנות אפוא איזה ציצית שמתאימה לך.
שאלה: איך לחזק אופי  פרוץ?: ברצוני להתייעץ איתך בנוגע לנושא שגורם לי להרגיש נורא רע. אני בת 19, ואני ב ה בחורה יפה. אני לא דתייה מאוד ואני רוצה להתחזק לאט לאט. כל יום חמישי אני יוצאת עם חברות וידידים לברים, פאבים, או מועדונים. אני לא שותה אלכוהול. אני סובלת מחרדות ולוקחת כדורים נגד פחדים חברתיים למיניהם. לכן כשאני יוצאת למקומות כאלו האווירה נורא משוחררת ואני מרגישה בריאה נפשית, דבר שלא קורה לי כלל ביום יום. מרוב התלהבות אני עושה כל מיני שטויות. מתנהגת בצורה פרוצה ומגעילה וזה גורם לי לצער נוראי ביום שאחרי. אבל אני פשוט לא מצליחה להפסיק. מצד אחד עושה לי טוב להרגיש משוחררת מהחרדות, מצד שני זה גורם לי להתנהג נורא ואיום. רציתי לדעת האם יש לך עצה למצבי? האם יש לך איזשהו ספר מוסר הנוגע לעניין להמליץ לי עליו? אני אשמח לעזרה. מראש
תשובה: ראשית, ברוכה הבאה ל עולם התיקון, ולרצון להתקדם. אחד הכללים של  עולם התיקון  הוא שיש בידינו להבחין ולהבדיל בין היבטים טובים והיבטים רעים באותו הדבר עצמו. אנחנו מברכים על כך במוצאי שבת  המבדיל בין קודש לחול, בין אור לחושך.  כלומר: מסוגלים אכן לעשות את ההבחנה. בשל כך, אנחנו לא חייבים לצייר את העולם בצבע אחד, אלא בצבעים מגוונים, להתקשר בחיובי שבו ולהימנע מהאסור. יש טוב בכך שעוברות עלייך חוויות שמאפשרות לך להשתחרר מעט, ולחוש בריאות נפשית  יש רע בכך שהצל של חוויות אלה הוא התנהגויות שאת עצמך לא רוצה בהן, ולא שמחה בהן, ושהם גורמות לך לעשות דברים שאת לא רוצה לעשות. זהו אפוא האתגר שעומד בפנייך - להחליט כי את כן מתחברת לטוב שבדבר, ומתנתקת מהרע שהדבר, ועל ידי כך מפעילה את הבחירה החופשית שלך, ואת יכולת ההבחנה בין טוב לרע ובין מר למתוק. האם אתה יכולה ללכת בדרך זו?
שאלה: הלכות שבת: כבוד הרב אני ובעלי התחלנו לחזור בתשובה וברצוני לברר בנוגע להבדלה. במידה ושמרנו שבת חלקית וחיללנו אותה באמצע האם אנו חייבים בהבדלה?
תשובה: ב"ה, גם אם אדם עשה מלאכה בשבת חייב הבדלה, דני ארגמן
שאלה: נידה: כבוד הרב ברצוני לדעת הכיצד שומרים נידה? מתי טובלים במקווה? מודה מראש על תשובתך והדרכתך.
תשובה: ב"ה, שאלה חשובה, תתקשרי לאשתי והיא תדריך אותך בטלפון הדרכה ראשונית, רחל 052-7203579 אם אין מענה - תשלחי הודעה, דני ארגמן
שאלה: שמירת שבת: כבוד הרב אני ובעלי חילונים ומעוניינים מאוד לשמור את מצוות השבת קודש. אשמח להכוונתך הכיצד לעשות זאת, ואיך להתחיל? האם צריך לשמור במכה אחת? במידה וכן זה מאוד קשה ניסינו. אשמח להדרכתך ועזרתך.
תשובה: ברוכים הבאים. אתם צודקים כי טוב להיכנס קמעא קמעא, לעשות את מה שכבר אפשר לעשות, ולא להישבר ממה שעוד לא ניתן לעשות, אך להמשיך להתקדם כל הזמן. הטוב ביותר הוא אם תמצאו שכנים לכם שהם שומרי מצוות, והם יוכלו ללוות אתכם, ולהדריך אתכם אט אט. כדאי להתחיל בראש ובראשונה במצוות העשה של שבת - הדלקת נרות לפני שבת, ועשיית קידוש בליל שבת, ועל ידי כך עושים את המעשים החיוביים המבטאים את השבת מבחינה מעשית. ובד בבד, להתחיל להימנע מעשיית הדברים האסורים בשבת. אולי נכון להתחיל באיסור הבערת האש על כל צורותיה - למן איסור הדלקת הכיריים וכן הימנעות מבישול בשבת, דרך ההימנעות מהדלקת חשמל (אפשר להדליק לפני שבת, ושהדברים יכובו ויודלקו בשבת על ידי שעון שבת) והפעלה וכיבוי של מכשירים חשמליים, וכמובן הימנעות מנסיעה בשבת. אולם, כאמור, הטוב ביותר הוא להיות מודרכים על ידי מי שחי את הדברים - בין אם זו משפחה שכנה לכם ובין אם זה הרב המקומי. ושוב, ברוכים הבאים.
שאלה: כשרות בחלום: יש לי שאלה שמעסיקה אותי דיי הרבה זמן, אז השאלה היא: אם חלמתי שאכלתי חזיר זה נחשב שבאמת אכלתי חזיר?
תשובה: צלא. חלומות שווא ידברו
שאלה: ענישה על אלימות כלפי בעלי חיים בהלכה: ברצוני לחקור על הענישה כפי שנקבעה בהלכה היהודית, על אלימות התעללות כלפי בעלי חיים. מהי הענישה שנקבעה על כך, ואיפה מופיעה?
תשובה: אין ענישה על צער בעלי חיים. יש חיוב של ת נזק במקרה שבעל החיים שייך לאדם ואחרי הפגיעה בו בעליו לא יכול להשתמש בו
שאלה: זנות בתל אביב: לכבוד הרב אני גר בתל אביב בשכונת ויש איזה בית שנראה קרוב לודאי בית עם זונות, מה שנקרא בית בושת. אנחנו דתיים, ולא מתקרבים למקום ההוא, אבל רצינו לדעת אם חייבים לדווח עליו ומה עוד יש לעשות. חיים
תשובה: יש לדווח למשטרה על הדבר, ולהתרחק מהמקום הנורא. התושבים בסביבה צריכים להתפלל בברכת רפאנו שד  ישלח רפואת הנפש והגוף לנשים המסכנות הללו שהדרדרו לכזה מקום, וודאי יש סכנת מחלה בעיסוקן. ואף שעושות מעשה אסור וחמור, הן אומללות ובוכות ומצויות שם שלא ברצונן אלא בשל דאגה לילדיהן הרעבים וכד. נפש יהודית צריכה לחוש רחמים ושותפות בכאב שלהן לצד הסלידה ממעשיהן, ולהשתדל שישובו בתשובה לד  וגם ישובו לחיים טובים. בנוסף להתפלל שד  יסייע להן לעמוד בפני עצמן כלכלית ונפשית, ולהקים משפחות ללא תלות בזנות.
שאלה: הדבקה בשבת: כבוד הרב, אסור להדביק בשבת, נכון? אז איך זה שלבחורה מותר לשים תחבושות הגייניות בשבת? הרי בשביל להשתמש בתחבושת צריך להוריד את המדבקה מהתחבושת.
תשובה: השאלה היא גם לגבי פלסטר וגם לגבי טיטולים. להלן הסבר של הרב אליעזר מלמד: לגבי פתיחת הדבקית בתחילת השימוש, עפ"י הלבוש והסוברים כמותו, מותר לפתוח אף שעבר יותר משבוע מעת שהודבקה במפעל. בנוסף לכך, אין על חיבור זה שם הדבקה שהרי אין הכוונה לחברם יחד אלא רק לשמור על הדבק שלא יתייבש (שש"כ לה, הערה סז. והיו שהחמירו לפותחה לפני שבת). בתוך
שאלה: הכשר הרב רובין על מוצרי חלב: שלו רב, האם בהכשר הרב רובין למוצרי חלב מסתמכים בהשגחה על חליבה בשבת על מצלמות, כפי שמקובל בהכשר ועדת מהדרין של תנובה, או שהם נוקטים בשיטת בד"ץ העדה החרדית שלא להסתמך על כך? ויישר כוחכם
תשובה: 1. ביום חו"ל- המצב בארץ היא שבכל מקום הגוים חולבים. ולכן יש משגיח "נכנס ויוצא" כדי שהחלב יחשב כ"חלב ישראל" 2. חלב שנחלב בשבת- כל הפעולות נעשות אך ורק על ידי גוים וזה מפוקח על ידי מערכת של מצלמות שמכסות את כל הרפת ואת כל מערכת החשמלית והמכלים וכו. נ.ב.- נראה לי שנפלה טעות בנוסח של שאלך. לכאורה יש סתירה, כי פעם כתבת שהעדה סומכים על מצלמות ופעם שהם לא סומכים על מצלמות.
שאלה: תיקון: יש לי קושי מסויים בחברה בליצור קשר קרוב ואני לא יודעת אם להתפלל לה שיבטל את זה ממני או לא כי מצד אחד זה גורם לבדידות ודיכאון ומצד שני אני מרגישה שאולי זה התקון שלי בעולם וה רוצה שאעבוד אותו ככה עם הקושי הזה. איך יודעים אם להתפלל על משהו או שזה טוב לי לתיקון שלי? כשאני מנסה להתפלל על זה תוקף אותי פחד שלא כדאי להסיר את החסימה שיש ביני לבין בני האדם
תשובה: אם הדבר מעיק עלייך או גורם לפגימה בעבודת ד, אזי יש לתקן זאת בשינוי האופי על פי המעשים. וכפי שכתב הרמב"ם לעשות תשובת המשקל, להרבות בחברה וכו. אולם אם האופי הזה נח לך, ואינו גורם למניעה של קיום המצוות, אזי אין בעיה שלאדם תהיה נטיה מופנמת ויחס קריר יותר לסביבה. ובלבד שיש אהבה כלפי הבריות, גם אם אין גילויים ניכרים לזה. בהצלחה
שאלה: זרע לבטלה: אני מפחד שהיצר יתגבר עליי. בזמן האחרון יש לי תקופה קשה ויצר המין גובר.אני לא הוצאתי אף פעם זרע לבטלה.מפחד להשבר. מה אני יכול לעשות?
תשובה: ב"ה, הכי חשוב ללמוד תורה, להתרחק ממחשבות ומראות שמעוררים הרהורים, חשוב לעסוק בפעילות גופנית, המח לא יכול לעסוק בשני דברים וכך אדם מסיח דעתו ממחשבות והרהורים לא טובים, דני ארגמן
שאלה: שאלה בקשר לתבנית_נא לא לפרסם: לכבוד כב הרה"ג דוד לוי שליט"א, שאלתי היא בקשר לתבנית אפיה תוצרת סין, שנמכרת תחת השם: "perfecto" חברת "נעמן" (יבואן: נעמן פורצלן). מדובר בתבנית אפיה אפורה ממתכת, אשר על הדף עלון המצורף אליה מופיעים בין היתר הנקודות הבאות: - ציפוי non-s??ek המונע את הידבקות המזון. (לא הבנתי כ"כ שתי אותיות באנגלית שרשומות שם בכתב אנגלי מסוגנן). -ציפוי עמיד במיוחד. - לפני השימוש הראשון יש לשטוף במים חמים ובנוזל ניקוי וספוג. - לאחר כל שטיפה יש לנגב מיד. -אין להשתמש בכלים חדים (סכין, מזלג.) היות והם עלולים לפגום בציפוי התבנית. -הטמפ המקסימלית לאפיה היא 230 מעלות. -אין לאפות על כיריים או בתנור מיקרוגל. -אין להניח את התבנית על גוף חימום או על אש גלויה. -אין להשתמש בחומרי ניקוי חריפים או בספוג מתכת. השאלה היא: האם מדובר בציפוי שאולי עשוי מחומרים לא כשרים? כיצד לנהוג במקרה הזה? אם קיים חשש איך ניתן להשתמש בתבנית הזו אם בכלל? האם להכניס אותה כשהיא ריקה לתוך תנור חם (באיזו טמפ?) למשך מס דקות ואחר כך לשטוף? האם להניח על אש גלויה? (למרות שאסור) ואיך לנהוג גם בקשר לטבילת כלים? האם צריך לעשות הגעלה ליבון? ואם כן האם לפני טבילת הכלי או אחרי כן? סליחה על הטרחה. הנני מבקשת שלא לפרסם את פנייתי ואת פרטיי. בכבוד רב וב ר.
תשובה: וברכת ד  יש להגעיל את התבנית, אם אפשר בהגעלה ממש, ואם לא אפשר בעירוי מים רותחים. לאחר מכן יש לטבול את הכלי במקווה. בברכת התורה והארץ יהודה הלוי עמיחי מכון התורה והארץ
שאלה: קריאת שמע: כבוד הרב החלטתי לקחת על עצמי את קריאת שמע על המיטה לפני השינה. על מנת שאני אוכל לעשות מצווה זו בצורה הנכונה ביותר יש לי מספר שאלות אלייך. יש לי בספרון כמו הסבר קטן על התפילה שאומר שאין לברך את שם המלכות אחרי חצות הלילה, למה הכוונה? מה אני לא צריכה לקרוא ובאיזה שעה יוצא חצות הלילה? אשמח אם תוכל לפרט לי את תהליך קריאת שמע ולתדרך אותי שלב אחר שלב על מנת שהמצווה תעשה בצורה הנכונה ביותר! ב מראש! נוי
תשובה: מבקשים סליחה מרבש"ע על עבירות היום, אומרים שמע ופרשה ראשונה (ואהבת. ויש אומרים שלוש הפרשיות). ואחר כך מברכים המפיל. אם עברה שעת חצות, יש המסיימים את הברכה בלי המילים אדוני אלהינו מלך העולם בהתחלה ובסוף, אולם יש המברכים בשם ומלכות גם לאחר חצות וכך ראוי לנהוג. בהצלחה
שאלה: קריאת שמע: כבוד הרב החלטתי לקחת על עצמי את קריאת שמע על המיטה לפני השינה. על מנת שאני אוכל לעשות מצווה זו בצורה הנכונה ביותר יש לי מספר שאלות אלייך. יש לי בספרון כמו הסבר קטן על התפילה שאומר שאין לברך את שם המלכות אחרי חצות הלילה, למה הכוונה? מה אני לא צריכה לקרוא ובאיזה שעה יוצא חצות הלילה? אשמח אם תוכל לפרט לי את תהליך קריאת שמע ולתדרך אותי שלב אחר שלב על מנת שהמצווה תעשה בצורה הנכונה ביותר! ב מראש! נוי
תשובה: יש שלמדו על פי קבלת האר"י, שרק מי שהולך לישון לפני חצות לילה יברך "המפיל", אבל מי שהולך לישון אחר חצות לא יאמרנה. וכן נוהגים רבים מהספרדים, שאם הולכים לישון אחר חצות אומרים "המפיל" בלא שם ומלכות בלי להגיד את המלים:  ד  אלוקינו מלך העולם  אומרים: "ברוך אתה   המפיל חבלי שינה על עיני." (כה"ח רלט, ח, וע  יחו"ד ד, ע  קכב-קכד). אבל למנהג אשכנזים וחלק מהספרדים, כל זמן שהולכים לישון לפני עמוד השחר   מברכים "המפיל". עייני עוד (הרב א. מלמד): והעמודים שלפניו ולאחריו - שם כל הלכות קריאת שמע שעל המיטה.
שאלה: שינוי מין ביהדות: רציתי לדעת האם אישה מקורית מלידה,שהפכה להיות גבר(לקחה הורמונים וכרתה את החזה אבל שום שינוי בגוף התחתון היינו : הרחם והשחלות ישנם ואם יש הפסקה של הורמונים המחזור מתחדש והיא יכולה להיכנס להריון) מותרת לגבר? יש לציין שבתעודת הזהות שלה אחרי כריתת החזה היא רשמה את עצמה מנקבה לזכר למרות שלא עשתה שום ניתוח בגוף התחתון והיא נקבה שם כולל רחם ושחלות. האם ההלכה מכירה בניתוח שינוי מין? האם גבר שהולך איתו(איתה) זה נחשב למשכב זכר או לנידה? ב
תשובה: ההלכה אינה מכירה בניתוח כזה, ועל כן היא אשה גם אם תשנה הכל לסממני גבר. אולם לגבי נישואין עימה, הדבר מותר רק אם עושה תשובה ומחזירה האפשרות ללדת (אפילו אין לה שאר הדברים העליונים). משום שאסור לאדם להתחתן עם מישהו שעצם השהיה האינטימית עימו יש בה צד של עבירה, כגון שנוהגת כגבר וזה בכלל דרכי האמורי, הוא בשמה והיא בשמו.
שאלה: אורז בפסח: לרב. התחתנתי ב"ה לפני פחות משנתיים עם אישה נהדרת ממוצא אפגני. אני ממוצא אשכנזי. לאשתי שתחי חסר מאד האורז בפסח. אצלה בעדה האורז הוא מאכל מאוד מאוד בסיסי. האם יש אפשרות להתרת נדרים מצידי כדי שנוכל לאכול אורז בפסח? אם אם אפשר: כיצד עושים זאת? (אם אפשר בכלל) לרב וברכת חורף בריא.
תשובה: לפי הרב עובדיה יכולה האישה להמשיך לאכול אורז בבית הוריה. אבל לא בביתכם. לך בוודאי אסור לאכול אורז. עיין בהרחבה
שאלה: שמן דגים אומגה 3: רכשתי אומגה 3 של חברת אלטמן איך שהו התברר לי שיש להם אותו מוצר שרשום עילו כשר ובמוצר שאני רכשתי אין שום כשרות אפילו לא רבנות התקשרתי לחברה על מנת לברר והם אנו שהקפסולה החיצונית אינה כשרה והנוזל הפנימי הוא כשר היא המליצה לי לפתוח את הקפסולה ולהשתמש רק בנוזל הפנימי לי זה לא ניראה איך דבר כשר שנימצא בתוך דבר לא כשר מותר לשימוש? שאלתי לרב מה עושים?
תשובה: וברכת ד  לכתחילה יש לקנות רק אומגה 3 כשר. לאחר שקנית אפשר לקנות קפסולות כשרות (ריקות), לאחר מכן לשפוך את הקפסולות שקנית לקפסולות חדשות, ואז אפשר להשתמש באומגה 3. כמו כן אפשר לעטוף את הקפסולות בניילון ולבלוע. בברכת התורה והארץ יהודה הלוי עמיחי מכון התורה והארץ
שאלה: פגיעה ברעיית האדמו"ר: אני עובדת במקום שבו יש המון לחץ ועומס וכך יוצא שלפעמים אני טיפה מאבדת סבלנות. היה לי מקרה שהגיעו למקום זוג חרדים והיה לי המון לחץ אז מיהרתי עם האישה ודיברתי אולי טיפה בחוסר סבלנות. בדיעבד התגלה לי שמדובר באדמו"ר ורעייתו. רציתי לשאול האם אני צריכה להתנצל בפניה? ב מראש
תשובה: התורה הקפידה על כאב האדם הפשוט אף יותר מכאב האדם המכובד. לכן גם אם היה מדובר באשה פשוטה ורגילה, השאלה היתה במקומה. אמנם כאן יש בנוסף כעין כבוד התורה, ויש ערך מוסף בהתנצלות זו. אם את סבורה שהיא נפגעה מדברייך, התקשרי להתנצל.
שאלה: שוקו חם בבתי קפה לא כשרים: אני שליחה השנה בשוייץ. רוב האנשים בקהילה נוהגים לשתות שוקו בבתי קפה לא כשרים. רציתי לשאול האם זה מותר מבחינה הלכתית בכוס שהיא חד פעמית כמובן. ואם לא, מה יש בזה לא כשר? שאלה שנייה, יש לנו בדירה רק כיור אחד לבשרי ולחלבי, האם מותר להשתמש בו לחלבי, לשטוף אותו ואחר כך להשתמש בו לבשרי? האם מותר לשטוף בו במים רותחים? האם הכיור הוא טרף?
תשובה: וברכת ד  הבעיה היא חלב גויים, ח גזרו על כך שלא לשתות מחב גויים, היו מעט שהקלו בחברות מאדם מאד מסודרות ומפוקחות שלא מערבבות בחלב דברים טמאים. על כן מי שיכול להמנע מחלב גוי עדיף. לגבי הכיור לדעתי כדאי לשטוף כלים חלביים לנקות את הכיור ואז להכניס בשרי, ולא לשטוף במים חמים. כמו כן לדאוג שלא יהיו בכיור מים (אפילו פושרים) 24 שעות רצוף. בברכת התורה והארץ יהודה הלוי עמיחי מכון התורה והארץ
שאלה: כשרות: קבלתי מתנה שוקולד monardo האם הוא כשר?
תשובה: וברכת ד  אם אין ציון כשרות אין לאכול, יש הרבה תוספים היום בשוקולד, ובייחוד אם הוא אייכותי, הן במילוי והם בבסיס. מלבד בעיית חלב עכו"ם. על כן כל דבר שאי ן לו כשרות אין לאכול, אלא כ"כ יודעים את כל הרכיבים ממנו הוא מורכב. בברכת התורה והארץ יהודה הלוי עמיחי מכון התורה והארץ
שאלה: הרמב"ם והרב קוק.: מה הייתה עמדתו של הרמב"ם לגבי האבולוציה? ושל הרב קוק?
תשובה: וברכת ד  עיין בנבוכי הדור, בפרקים הראשונים שם הדבר הוסבר היטב. בברכת התורה והארץ יהודה הלוי עמיחי מכון התורה והארץ
שאלה: שימוש במיקרוגל: אני לומדת באוניברסיטה ויש שם מיקרוגלים לשימוש הסטודנטים. מן הסתם, מחממים בהם בשר חלב אוכל לא כשר. האם אני יכולה להשתמש תוך שמכסה את האוכל בשני כיסויים?
שאלה: מחלת הדור- פלאפון: ערב טוב, נראלי שכמו רבים וטובים גם אני נפלתי ברשת. ונהייתי מכורה כבדה לפלאפון. אמנם יש בו הרבה מאד דברים טובים, אבל לאחרונה ואולי ביתר שאת כי נהפכתי להיות סטודנטית אני מוצאת את עצמי הרבה יותר מדי מתעסקת סביבו ברמה שאני לוקחת את הפלאפון איתי לכל מקום!!! כל הזמן בודקת בוואטסאפ וכו. אני בטוחה שזה רק ביטוי חיצוני אולי לזה שכל הזמן אדם מרגיש שהוא צריך להיות בעניינים. לדעת מה קורה. לא ברור לי ממה זה נובע. ואני באמת תוהה לעצמי איך להשתחרר מהדבר הזה. :)
תשובה: יישר כח על המודעות. אכן יש מצבים בו אפשר להגדיר את הקשר ההדוק לנייד כהתמכרות. ערכתי חופה פעם שבמהלך החופה אבי החתן ענה פעמיים לשיחת טלפון. לא פשוט. נדמה לי שהדרך הכי פשוטה היא לצור לעצמך כללים נוקשים לתקופות קצובות. למשל: בשבוע הקרוב או בשבועיים הקרובים (עד תאריך.) אני בודקת וואטסאפ פעמים ביום בשעה זאת וזאת. כשאני עוסקת ב X הנייד שלי יהיה סגור וכדו. כשאני עוסקת ב Y הנייד על רטט אולם אני לא עונה על שיחה אלא אם כן היא דחופה מאוד. לאחר התקופה הנ"ל. תבדקי עם עצמך מה קורה. ממשיכים  לא ממשיכים. מקשיחים  מרפים. אולם החשוב ביותר להמשיך כל הזמן לשמור על מודעות. בהצלחה.
שאלה: עוף ירושלים: 1. לאחרונה הופיעה בסניף רמי לוי למהדרין עוף של "עוף ירושלים" בהשגחת רבנות ירושלים למהדרין. לא ראיתי את זה ברשימת המומלצים. השאלה היא האם זה בדווקא או שעוד לא הספיקו לבדוק אותו? 2. יש נפה שנמכרת כחלק המתחבר למיקסר קנווד - האם זהו מוצר מספק
תשובה: 1. תבדוק היטב את ההכשר- ולא את שם ההחברה. עוף עם הכשר רבנות ירושלים מהדרין הוא כן ברשימה. יש עוף חדש של חברת עוף ירושלים"שכתוב עליו שהוא "כשר למהדרין של הרבנות הראשית לישראל". זו טעות בכתיב ובהצגת הדברים. הרבנות הראשית לישראל לא נותנת כשרות על עוף כלל וכלל. החברה התבקשה להפסיק להדביק את המדבקה הזו על העוף. אנו מקווים שבקרוב זה יופסק או שזה כבר נפסק. 2. איני יכול לדעת בלי לראות את הנפה. עיין כאן
שאלה: : אז ככה אני מאוד רוצה להפסיק להוציא זרע לבטלה זה מבזבז לי זמן יקר השוטטות הזאת באינטרנט ואני צריך את הזמן הזה. אני באמת רוצה להפסיק ומצטער על כל פעם שאני עושה את זה אבל אני מרגיש שאני לא כל כך מצליח להשתלט על זה האם הרב יכול לעזור לי להתמודדות?
תשובה: להתרחק מהמניעים, דהיינו מנשים שאינן צנועות. אל תתייחד עם מחשב שאינו נקי, אל תביט במדיה שיש בה מראות אסורים. תמצא חברת יראי השם ותשתדל להיות עימם, ותתפלל שתהיה לך סיעתא דשמיא. בהצלחה
שאלה: ריבת תפוזים: אם רוצים להכין ריבת תפוזים באופן שמבשלים גם את הקליפה של התפוז, כיצד צריך לנקות כדי לא לחשוש מחרקים? נב. לפני הבישול חותכים את התפוז לחתיכות קטנות כמו בפומפיה.
תשובה: לנקות את הקליפה כך שלא תהיה עליה שום נקודה שחורה או חומה